Leonardo Torres Quevedo

Leonardo Torres Quevedo, nado en Santa Cruz de Iguña, no concello de Molledo (Cantabria) o 28 de decembro de 1852 e finado en Madrid o 18 de decembro de 1936 foi un enxeñeiro de camiños, matemático e inventor español.

 Traxectoria 
Torres Quevedo era fillo de Luis Torres Vildósola y Urquijo, enxeñeiro de camiños en Bilbao, onde traballaba como enxeñeiro de ferrocarrís. A familia vivía entre Bilbao e a Montaña cántabra, onde estaba o soar materno. Durante a súa infancia pasou longas tempadas separado dos seus pais debido ás viaxes de traballo e foi coidado polas señoritas de Barrenechea, parentes do seu pai, que o declararon herdeiro dos seus bens, o que lle facilitou a súa futura independencia.

Estudou en Bilbao e París e en 1870 instalouse coa súa familia en Madrid onde iniciou os seus estudos superiores de enxeñería de camiños, que acabaría como cuarto da súa promoción. En 1873 parou os seus estudos para acudir como voluntario á defensa de Bilbao, que fora sitiada polas tropas carlistas durante a Terceira Guerra Carlista.

Comezou a traballar na mesma empresa que o seu pai, mais logo emprendeu unha viaxe por Europa para coñecer os avances científicos. Á volta instalouse en Santander, para pasar a Madrid en 1889. A partir de 1895 presentou os seus primeiros traballos científicos, como "Memoria sobre las máquinas algébricas", "Sur les machines algébriques" (presentado nun congreso en Bordeos) e "Machines a calculer" (na Academia das Ciencias de París).

En 1901 creouse o Laboratorio de Mecánica Aplicada, máis tarde de Automática, do que foi nomeado director. Ese mesmo ano ingresou na Real Academia de Ciencias Exactas, Físicas e Naturais de Madrid, da que sería presidente entre 1928 a 1934. En 1902, presentou unha memoria co anteproxecto dun globo dirixible e en 1903 a patente do telekino.

En 1912 creou o seu primeiro autómata xogador de xadrez e en 1916 inaugurouse o transbordador sobre o río Niágara. Torres Quevedo foi un gran partidario do esperanto.

Finou en Madrid en plena Guerra Civil.

 Obra 
miniatura|esquerda|O Spanish Aerocar que atravesa as Cataratas do Niágara.

 Primeiro dirixible español (España), en 1905. A patente foi adquirida pola empresa francesa Astra e algúns exemplares foron mercados polos exércitos francés e inglés e empregados durante a primeira guerra mundial.
 Patente de dirixible transatlántico (Hispania), en 1918, co enxeñeiro Emilio Herrera Linares. Non se realizou por problemas de financiamento.
 Dende 1887 realizou diversos transbordadores ou teleféricos con varios sistemas de tracción. O máis coñecido e o Spanish Aerocar, nas cataratas do Niágara, no Canadá, construído en 1916 e que continúa a ser empregado sen que sufrise accidentes mencionables.
 O telekino (1906), autómata programable que foi o primeiro aparato de radiodirección do mundo.
 Aplicación das máquinas de cálculo, como El Ajedrecista, presentado na feira de París de 1914. 
 Foi un pioneiro da enxeñería automática, continuando os traballos de Charles Babbage.
 Nos últimos anos presentou inventos para aplicar ao campo da pedagoxía, como máquinas de escribir (patentes n.º 80121, 82369, 86155 y 87428), paxinación marxinal dos manuais (patentes n.º 99176 y 99177) y os punteiros proxectable (patente n.º 116770) e didáctico (patente n.º 117853).

 Notas 

 Véxase tamén 

 Outros artigos 
 Real Academia de Ciencias Exactas, Físicas e Naturais.

 Ligazóns externas 
 Páxina de Torres Quevedo
 Libro editado con ocasión do seu 150 aniversario
 Torres Quevedo e o esperanto
 Antecedentes do Instituto de Tecnoloxías Físicas Leonardo Torres Quevedo
 Mando a distancia de 1903 
 Manuel de la Fuente Merás: Tres apuntes sobre Torres Quevedo
 JJ Velasco: Leonardo Torres Quevedo, un español adelantado a su tiempo
 Historia de la tecnología: El ajedrecista, el abuelo de Deep Blue
 J. A. N. Lee: Computer Pioneers - Leonardo Torres y Quevedo 

Categoría:Enxeñeiros de España
Categoría:Matemáticos de España
Categoría:Esperantistas
Categoría:Nados en Molledo
Categoría:Nados en 1852
Categoría:Finados en 1936
Categoría:Inventores de España
Categoría:Membros da Asemblea Nacional Consultiva